ابراہیم بن عبد اللطیف بن عبد الرحمن شیخ

شيخ ابراہیم بن عبد اللطيف آل شيخ (1280هـ-1863ء – 1329هـ/1911ء) نجد کے معروف عالمِ دین اور قاضی تھے۔ وہ امام محمد بن عبد الوہاب کی نسل سے تھے۔ انھوں نے 1321ھ سے وفات تک ریاض میں منصبِ قضا سنبھالا۔ ان کے فتاویٰ اور رسائل مختلف مجموعوں، خصوصاً الرسائل والمسائل نجدیہ میں شائع ہوئے۔
 نسب 
ان کا مکمل نسب یوں ہے: ابراہیم بن عبد اللطیف بن عبد الرحمن بن حسن بن محمد بن عبد الوہاب۔ وہ آلِ مشرف خاندان سے تعلق رکھتے تھے، جو معاضید کی شاخ آلِ زاخر سے اور وہبہ قبیلے کے ذریعے بنو حنظلہ سے اور بالآخر قبیلہ بني تميم سے منسوب ہیں۔  أحمد بن عبد الله بن عبد الرحمن بن عبد اللطيف آل الشيخ نقلاً من كتاب دفع الارتياب عن الشيخ سليمان بن عبد الوهّاب تأليف الشيخ أحمد بن عبد الرحمن بن رشيد العوين.
 پیدائش اور تعلیم 
شیخ ابراہیم 1280ھ میں شہر الرياض میں پیدا ہوئے اور وہیں پرورش پائی۔
انھوں نے قرآنِ کریم اپنے والد شیخ عبد اللطیف سے ناظرہ پڑھا، پھر حفظ کیا اور بعد ازاں بڑے شوق اور محنت سے علومِ دینیہ کے حصول میں مشغول ہو گئے۔
 اولاد 
عمر کے اعتبار سے ان کے بیٹے درج ذیل ہیں:
شیخ عبد اللہ بن ابراہیم آل شیخ

سماحہ مفتی سابق محمد بن ابراہیم آل شيخ

شیخ عبد اللطیف بن ابراہیم آل شیخ

شیخ عبد الملک بن ابراہیم آل شیخ

 علمی مقام 
وہ علومِ نقلیہ اور علومِ عقلیہ دونوں میں نمایاں مہارت رکھتے تھے۔ اور حدیث، تفسیر اور فقہ میں انھیں کامل دسترس اور گہری بصیرت حاصل تھی، حتیٰ کہ ان علوم میں وہ اپنے زمانے کے ممتاز اہلِ علم میں شمار ہوتے تھے۔ فقہی طور پر وہ مذہبِ حنبلی کے پیرو تھے۔

 منصبِ قضا 
اوائلِ عہدِ عبد العزيز آل سعود (1321ھ) میں انھیں ریاض کا قاضی مقرر کیا گیا قضاء کے منصب پر فائز ہونے کے بعد انھوں نے عدل و انصاف کو اپنی پہچان بنایا۔ یہ تقرری الملک عبد العزيز کے ابتدائی عہد میں ہوئی۔ انھوں نے شرعی احکام کے نفاذ میں کتاب و سنت کو معیار بنایا اور فیصلوں میں دیانت، تقویٰ اور غیر جانب داری کو ملحوظ رکھا۔ اور وہ اپنی وفات (1329ھ/1911م) تک اسی منصب پر فائز رہے۔

 حوالہ جات 

زمرہ:1329ھ کی وفیات
زمرہ:سعودی عرب سلفی
زمرہ:حنابلہ
زمرہ:آل شیخ
زمرہ:ویکی ڈیٹا والے صفحات
زمرہ:والد ویکی ڈیٹا سے ماخوذ
زمرہ:1863ء کی پیدائشیں
زمرہ:1911ء کی وفیات
زمرہ:1280ھ کی پیدائشیں